钦定古今图书集成/明伦汇编/人事典/第007卷 > 《本草纲目》 > 《木乃伊集解》
## 钦定古今图书集成/明伦汇编/人事典/第007卷 > 《本草纲目》 > 《木乃伊集解》

李时珍曰：按：陶九成《辍耕录》云：“天方国有人年七、八
十岁，愿舍身济众者，绝不饮食，惟澡身啖蜜，经月便
溺皆蜜。既死，国人殓以石棺，仍满用蜜浸之，鑴年月
于棺瘗之。俟百年后起封，则成蜜剂。遇人折伤肢体，
服少许立愈。虽彼中亦不多得，亦谓之蜜人。”陶氏所
载如此，不知果有否？姑附卷末，以俟博识。